Obec Veľké Vozokany, Obecný úrad 951 82 Veľké Vozokany

**OZNÁMENIE**

**pre rodičov detí, ktoré navštevujú Materskú školu**

**o podmienkach nároku na čerpanie dotácie na stravu**

Obec Veľké Vozokany, v zastúpení starostky obce Ing. Justíny Pálkovej, ako zriaďovateľ Materskej školy vo Veľkých Vozokanoch, Vás týmto informuje o podmienkach čerpania dotácie na stravu so zapracovanými zmenami platnými od 01. 07. 2022.

Od 01. 07. 2022 majú nárok na dotáciu na stravu deti navštevujúce MŠ:

* **mladšie deti**, ak ide o **dieťa v hmotnej núdzi alebo pod úrovňou životného minima** – je potrebné predložiť potvrdenie, že ide o dieťa v hmotnej núdzi, prípadne potvrdenie, že ide o dieťa pod úrovňou životného minima,
* **deti navštevujúce posledný ročník Materskej školy**, ak ide o **dieťa v hmotnej núdzi alebo pod úrovňou životného minima** **a deti, ktoré žijú v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré nedovŕšilo 15 rokov veku (deti bez daňového bonusu)**. Táto skutočnosť sa žiadateľovi preukazuje čestným vyhlásením.

V prípade, ak rodičia detí vo vekovej kategórie do 15 rokov majú nárok na uplatnenie si daňového bonusu (v sume 70,- Eur mesačne), tento bonus je pre nich výhodnejší ako dotácia na stravu (ak by sa dieťa zúčastnilo vyučovania 20 dní v mesiaci, dotácia na stravu by bola vo výške 26,- Eur mesačne). Súbeh poberania tohto daňového bonusu a dotácie na stravu podľa § 4 ods. 3 písm. c) zákona o dotáciách **nie je možný**.

Vzhľadom na uvedené od 01. 07. 2022, v prípade detí bez daňového bonusu, dochádza k zmene pri poskytovaní dotácií na stravu pri deťoch v poslednom ročníku MŠ, ktoré nedovŕšili 6 rokov veku. Tieto deti od 01. 07. 2022 už nemajú nárok na dotáciu na stravu, ak si rodič na dieťa uplatní daňový bonus.

 Ing. Justína Pálková

 starostka obce